b'\n_START_ARTICLE_\nRapsod\n_START_PARAGRAPH_\nRapsod oziroma rapsodi so bili potujo\xc4\x8di pevci v anti\xc4\x8dni Gr\xc4\x8diji. Nastali so iz aojdov, ki so za razliko od njih bivali v pala\xc4\x8di._NEWLINE_Obra\xc4\x8dali so se na \xc5\xa1iroke mno\xc5\xbeice in \xc5\xa1tevil\xc4\x8dno ob\xc4\x8dinstvo na trgih, semnjih in veselicah, tako da so bili njihovega prepevanja dele\xc5\xbeni tudi preprosti ljudje. Najbr\xc5\xbe so rapsodi odgovorni, da sta se Homerjeva epa, Odiseja in Iliada, raz\xc5\xa1irila po vsej celinski Gr\xc4\x8diji in v kolonijah.'